### Beslutning

Drøftet og udvalget anbefaler at temaet tages med på planseminariet.

### Sagsfremstilling

## Resume og sagens baggrund

Kommunalbestyrelsen vedtog den 29. maj 2024 at igangsætte arbejdet med at revidere Kommuneplan 2021. Som en del af processen kan revisionens hovedtemaer drøftes i fagudvalg eller Kommunalbestyrelsen. Det er besluttet, at hovedtemaet "Vand på tværs af temaer" skal drøftes i Teknik- og Miljøudvalget i januar 2025. Som afsæt for drøftelsen bidrager administrationen med et oplæg ved mødet.

## Indstillinger

Chefen for Plan, Byg og Miljø indstiller, at kommuneplanrevisionens tema "Vand på tværs af temaer" drøftes.

## Behandling

Teknik- og Miljøudvalget.

## Sagsfremstilling

Temaet tager afsæt i, at vand og vandhåndtering er et tværgående tema, som er vigtigt at tænke sammen med udviklingen af bl.a. boligområder, erhvervsområder og naturområder. Ved at tænke vand tidligt ind i planlægningen, skabes der bedre forudsætninger for at integrere løsninger og undgå fremtidige problemer med oversvømmelser i både nye og eksisterende områder. Derudover er vand en vigtig ressource, der kan bidrage med kvalitet til det bebyggede miljø såvel som til naturen.

Oplægget vil uddybe principperne for, hvordan vandhåndtering kan spille sammen med og håndteres gennem byudvikling, og hvordan vandet kan være en kvalitet. Oplægget vil også komme ind på hvilke redskaber, der er i kommuneplanen til at sikre en ønsket udvikling, hvor byudvikling, klimatilpasning og natur tænkes sammen.

## Økonomiske konsekvenser

Ingen.